# data[].attributes.body
15.-28. november tähistame maailmahariduse ja jäätmetekke vähendamise nädalat. Kas tead, millisest riigist rändab toit sinu lauale ja kuhu satub toidust järgi jäänud pakend?

Selleks, et teadvustaksime endale, milline on meie toidu rändamise teekond, kutsume Tartu loodusmajaga kõiki kaardistama oma ühte toidukorda.

Selleks…

1. Vali, millist toidukorda sooviksid vaadelda (hommiku-, lõuna- või õhtusöök).

2. Tee toodetest ja toidust üks ühispilt. NB! Ära unusta pildistada pakendit, millesse toit on pakendatud.

3. Lae postitus Padletisse:

4. Kirjuta postituse juurde oma ees- ja perekonnanimi, vanus ja nimekiri, millisest riigist antud toiduained pärinevad.

5. Lisa postituse alla, kas saaksid mõne neist toiduainetest asendada kohaliku tootja poolt tehtud toiduga, kasvatada ise või osta pakendi vabalt.

6. Lisa postitusele #sorteerinprügi, kui kogud pakendid olmeprügist eraldi (siia alla kuuluvad ka pandipakendid).

# data[].attributes.body
Läätsehautis kinoaga

pakendamata (oma korduvkasutavasse kotti):
-sibul - rimis ostetud, tuleb välja, et Usbekistan
- küüslauk - Eesti (turult)
- ingverijuur - ilmselt Hiina
- punane tšilli - Hispaania
- Beluga läätsed - Gut Rosenkrantz (Saksamaa) kaalukaup Biomarketist, aga päris päritolu ei tea
- Punased läätsed - sama nagu eelmine
- Kinoa - sama nagu eelmine

pakendis:
-vürtsköömned - turult, ei tea päritolu
-tükeldatud tomatid - Itaalia
-rapsiõli - Eesti
-Himaalaja sool - Pakistan

Talvel pole tavapoes alati Eesti sibulat, mahe sibul maksab 3-4 eur kg, mis minu jaoks on natuke kallis. Seega tuleb hakata ise kasvatama. Tomateid võiksin suvel ise konserveerida, neid ma ikka ostan purkides/pakendis üsna tihti.

Värske tšilli talvel on seekord luksus ja mugavus, mida lubasin endale esteetilistel ja maitse põhjustel, tavaliselt kasutan kuivatatud tšillit. Sama ingveriga, seda üldiselt kasutan pigem vähe ja harva. Kui tahan tugevat maitset, siis söön eestimaist mädarõikat.

Rapsiõli ostsin vist esimest korda elus (muidu olen palju kasutanud rafineerimata päikeselilleseemneõli - aga tuleb välja, et praadimiseks soovitatakse ikka rafineeritud õlisid), ja siis sain teada, et Eesti rapsis on ülipalju pestitsiidjääke. Ta on plastipudelis ka. Leidsin praegu, et üks alternatiiv on olemas Eestis - mahe rüpsiõli.

Läätsesid ja kinoat saab ka muuga kohalikuga asendada, mida ma üldiselt teen, aga koguaeg ei saa ainult odra ja tatart juurikatega süüa.

Ja muidugi #sorteerinprügi .

# data[].attributes.body
Läätsemögin

- Rohelised läätsed (päritolu Kanada, pakitud Saksamaal)
- Külmutatud köögiviljasegu: brokkoli, porgand, mais, hernes (Poola)
- Falafeli pallid (Eesti)
- Hapukurk (kodune)

Olin üllatunud, et läätsed nii kaugelt tulevad, täitsa teiseltpoolt maakera, suurimad läätsetootjad maailmas ongi meist väga kaugel. Parem oleks need asendada Euroopas kasvatatutega, eriti Eesti enda tootja omadega, kuigi selgus, et Eestis on väga vähe kasvatajaid. Pakendi mõttes saaks kilepakendi asemel osta ka ökopoest lahtiselt oma purki või riidekotti.

Külmutatud köögivilja segu saaks osta ka kohaliku Eesti tootja oma, kuigi ka paljud Eesti tootjad pakendavad siiski enda nime alt Poola köögivilja. Kõige parem oleks ise köögiviljad ära hakkida ja korduvkasutatava külmutuskotiga sügavkülma panna, sellist segu on lihtne teha kui ise nagunii porgandit, brokkolit ja hernest kasvatan maal, aga millegipärast ei tule sellepeale suvel ja sügisel.

Falafelit ma ise tegema ei hakkaks, ei ole nii suur kokkaja. Saaksin need näiteks asendada tavalise porgandi-kapsakotletiga, mis on kohalikum tooraine kui kikerhernes ausalt öeldes. Aga mulle väga maitsevad kikerherned. Poetootjatest annaks eelistada neid, kes kasutavad vähem pakendit (pole karbis-kiles ja veel kord papis). Õnneks on juba valida Eestis valmistatud tootjate kikerhernetooteid, mitte ainult välismaiseid.

Hapukurk on minu kõige keskkonnasõbralikum toiduaine, mis on ise kasvatatud, marineeritud, aastaid taaskasutatud klaaspurki pandud ja keldris hoitud. Maitseb hea ja võiksin isegi rohkem eelistada talvel poe kurgi asemel. Aga siis tuleb ka rohkem neid varuks teha. Hoidiste tegemine on naisliini pidi päritud keskkonna- ja alalhoidlikkus 😄

Prügi sordin nagu maniakk.
#sorteerinprügi

# data[].attributes.body
Valisin analüüsimiseks oma hommikusöögi, kaks maisileivakest hummuse, taimse suitsuvorsti ja vegan võileivaviiludega.

Maisileivakesed - tootja Tšehhi

Hummus - tootja Saksamaa

Taimne suitsuvorst - tootja Poola, pakendaja Eesti

Vegan lambaläätse võileivaviilud - Saksamaa

Ei usu, et midagi sellest valikust pakendivabalt saaksin osta, pigem peaksin siis nendest taimsetest valikutest loobuma.
:(

#sorteerinprügi

# data[].attributes.body
Ühepotipasta kõrvitsaga

KÜÜSLAUK, SIBUL - Eesti (pakendivabalt)

ŠAMPINJONID - Eesti (pakendivabalt)

KÕRVITS - Tartu, Eesti (kasvatatud kogukonnaaias)

TÄISTERAPASTA - Itaalia (antud kaupluse tervislikum+soodsaim valik)

KAPPARID - Saksa/Hispaania (toitlustuse ülejääk, suurem kogus korraga)

ROOSA SOOL - Pakistan (suurem kogus korraga)

PIPAR - Eesti pakendaja, aga päritolu x (suurem kogus korraga)

KIRSSTOMATID - x riik (päästetud)

PULJONGIKUUBIKUD - (kuupäev kukub sooduskast)

BASIILIK - Eesti (kuupäev kukub sooduskast)

ÜRDID - Eesti (sõpradelt)

Kohalikku, tihti mahedat ostan tavaliselt siiski pastatoodete seas. Pastat saab ka pakendivabalt.
Huvitavaid nüansse lisaks toidule hoopis kodus hapendatud tooted.
Ürte saan kasvatada ise, pipart soetada pakendi vähendamiseks suures konteinerpakendis.
Soola eelistan alati suures koguses ja just roosat, et vähendada erinevaid vahefaase töötlemises.
Puljongit saan keeta ise köögiviljajääkidest.
#sorteerinprügi #taaskasutanpakendeid

# data[].attributes.body
Seekord oli külmkapis hommikusöögiks täitsa mõistlikku kraami. Püüan teha keskkonnasõbralikumaid valikuid, kuid teen seda vastavalt võimalustele.  Püüan vähem tarbida, et saaksin osta kvaliteetsemaid tooteid, võimalusel eelistan ja toetan kohalikke tootjaid.

Omlett - munad enda maakodu kanadelt

Soolalõhe - lõhe kasvatatud Norras ja toode valmistatud Eestis

Kohv - ökokohv jätkusuutlikest istandustest, päritoluriiki päris täpselt ei tea, aga KAUGELT :)

Kaerapiim - valmistatud Soomes.

Sai - ei teagi täpselt koostisosi. Ostetud toidupoe saialetist.

Soolalõhet saaksin osta toidupoe letist ka enda karpi ilmselt, samas päris täpselt ei tea, mis valik seal on ning kust seal pakutav lõhe pärineb.
Saia võiksin osta enda lähedal asuvast kohvikust riidest rätiku või korduvkasutatava paberkoti sisse.
Kohvi ja kaerapiimaga on keeruline, sest need mulle lihtsalt väga maitsevad :)

#sorteerinprügi

# data[].attributes.body
Mina valisin enda toidukorraks hommikusöögi. Selleks on singivõileib ja kohv.

Kohv:
Piim - Eesti
Paulig kohv - Ladina Ameerika

Võileib:
Viola võileivamääre -
Sink - Eesti
Pehmik - Eesti
Salat -

Olen täitsa aus ja tunnistan, et olen laisk toidu valmistaja. Leian, et saaksin osta sinki näiteks lahtisest letist ja samuti panna potti kasvama oma salati. Ka leiba/saia saaksin osta lahtisest letist ja kasutada oma pakendit. Leivamäärdeks sobiks väga hästi küüslauguvõi, mis maitseks veelgi paremini. Leian, et mul on veel tublisti arenguruumi ja panustamist. Hetkel on mugavus saanud minust võitu.
#sorteerinprügi

# data[].attributes.body
- 3-vilja helbed - Eesti, mahe

- Linaseemned - Poola, mahe

- Kaerajook - Soome

- Astelpaju, mustsõstar - naabrinaise aiast

- Jõhvikas, mustikas, pohl - ise korjatud metsast ja rabast

- Banaan - Costa Rica - päästetud, vältimaks poe poolt ära viskamist

・Kaerajoogi puhul saan lähitulevikus toote asendada kohalikuga, mis üsna pea on ka turule jõudmas Jane kaerajoogi näol.

・Linaseemneid soetan tavaliselt kohalikke, kuid mulle kõige lähemast poest sain seekord Poola kauba, kuid see-eest mahetoodangu.

・Puuviljade osas saan eelistada kodumaist õuna. Banaanide puhul aga jätkan endiselt toidu päästmise missiooni.

・Edaspidi saan nt pudruhelbeid ja linaseemneid soetada hulgi ja ka oma pakendisse. Nii toimin üldiselt ka muude toiduainete osas, mida on võimalik pakendivabalt osta.

#sorteerinprügi

# data[].attributes.attachment_caption
Ürdimarinaadis seasisefilee küpsetatud juurikate, ahjukartuli ja värske salatiga

# data[].attributes.body
Sea sisefilee - Rotaksi Vasula lihapood
Kartul - Eesti (Coop)
Frillise salat, kurk ja basiilik - Grüne Fee
Tomat - Holland (Rimi)
Kaalikas, pastinaak - Eesti (Lõunakeskuse taluturg)
Hapukapsas - Eesti (Kadarpiku talu)
Roheline küüslauk - (Eesti)
Bataat - päritolu teadmata, aga kindlasti väga kaugelt
Ürdid (petersell, salvei, sidrun-liivatee, iisop, rosmariin) - Eesti, loodusmaja ürdipeenrast (jäid üle vürtsilabori töötoast, ei raatsinud minema visata)
Ürdid (estragon) - suvel sõbra aiast korjatud ja kuivatatud
Porgand - ema aiast Haanjamaalt
Sibul, küüslauk - Peipsimaalt (suvel Lizaveta-nimeliselt imearmsalt vanaproualt ostetud)
Kõrvits, tšilli - oma aia toodang
Kuivatatud puravikud ja lehter-kukeseened - suvel ise korjatud
Oliiviõli - Kreeka (Tartu turult Kalamata letist)
Agaavisiirup - päritolu teadmata, sildil kirjas, et EU-väline
Vahemere ürdisegu - pakendatud Rootsis, koostisosade päritolu teadmata
Balsamico - Itaalia
Must pipar - päritolu teadmata
Sidrun - Lõuna-Aafrika (Rimi I Love Eco)

Kuna mulle kohutaval kombel meeldib kokata, siis tavaliselt nädalavahetustel võtan ette mõne aega ja rohkelt koostisosi nõudva toiduteo #foodie#slowfood
Meie 4-liikmeline pere on valdavalt maskuliinne ja lihatoidud vägagi hinnatud. Liha ja kala puhul eelistan alati Eestis toodetud ning võimalikult vähe töödeldud toorainet. Loomulikult on nädala sees külmkapis ka omajagu poolfabrikaate, aga ise süüa tehes valin alati naturaalse tooraine. Sealiha ostan Rotaksi lihapoest või turult, veiseliha turult, kala turult, Leoki kalapoest Lõunakeskuse juurest või Coopi keti poodidest, kust saab Karilatsi kalamajandi forelli. Lambaid kasvatame ise. Palju juurikaid ja aedvilja ning mune saan Võrumaal elavalt emalt. Kui vaja midagi osta, siis kindlasti valin eestimaise või Eestile võimalikult lähedalt pärit toote. Ise kasvatan kõrvitsaid, maitsetaimi, tomatit ning tšillisid. Suuremat põllupidamist segavad ajapuudus ning juba eespool mainitud lambad :)
Et jutt liiga ilus ei saaks, siis tunnistan ausalt, et nädala sees on meil sageli laual ning taldrikul sügavkülmast võetud pitsad-pelmeenid, kiiruga kokkuvorbitud soojad võikud ja poodide soojalettidest pärit toit, praemunad ja ahjuomlett.

Loomulikult #sorteerinprügi

# data[].attributes.body
Loodusesõprade ringi tee

Vahvel- õpetaja käis konverentsil ja tõi Belgiast vahvleid. Vahvlid olid tehtud Hollandis.
Küpsised- ringilaps võttis tee kõrvale küpsist kaasa. Küpsised olid tehtud Riias
Tee- tavaliselt valime ühiselt loodusmaja köögi riiulist kolm teetaime. Seekord said valituks nurmenukk, tähkjas lavendel ja teekummel. Taimed on korjatud Eestist ja 100% pakendivabad.
Tee tegi mõnusalt magusaks Eesti mesi😋

#sorteerinprügi

# data[].attributes.body
Eestis kasvatatud meliss

Melissi võiks ju ka ise kasvatada?

Üks punt melissi kasvab mustas plastpotis ja poest toomiseks on pandud veel eraldi kilepakendisse.

NB! Nagu pildilt näha- raagritsikas lillepotte ei söö.

#sorteerinprügi